Baltzar von Platen (1898–1984)

Baltzar von Platen (født 24. februar 1898 i Malmö, død 29. april 1984 i Ystad) var en svensk oppfinner.

Sammen med Carl Munters fant von Platen i 1922 opp prinsippet for kjøleskap med gassabsorpsjon. De var da begge studenter ved Kungliga Tekniska Högskolan (KTH) i Stockholm. Teknikken produserte kulde fra en varmekilde. En slik kilde kunne være for eksempel være gass eller elektrisitet. I 1923 ble produksjon påbegynt av selskapet AB Arctic. I 1925 ble AB Arctic kjøpt av Electrolux, som begynte å selge dem på verdensbasis.

Baltzar von Platen la også grunnlaget for teknologien som førte til at Erik Lundblad ved Asea i Stockholm i 1953 lyktes med å produsere verdens første syntetiske diamanter.

 Priser (utvalg) 
 1925 – Polhemsprisen

 Referanser 


Kategori:Svenske oppfinnere
Kategori:Polhemsprisen
Kategori:Personer fra Malmö